ОБЩИНСКА ИЗБИРАТЕЛНА КОМИСИЯ

 В ОБЩИНА ЗАВЕТ, ОБЛАСТ РАЗГРАД

Избори за общински съветници и за кметове на 29 октомври 2023 г.

ПРОТОКОЛ № 1

Днес, 09.09.2023 г., в гр. Завет, общ. Завет, обл. Разград, в сградата на НЧ "САМОРАЗВИТИЕ 1902“ с адрес: ул. Лудогорие № 19А, етаж. 2 , се състоя първото заседание за конституиране на Общинска избирателна комисия в община Завет /ОИК - Завет/, назначена с Решение № 2131-МИ от 30 август 2023 г. и решение № 2288-МИ от 8 септември 2023 г. на ЦИК. Съгласно т.2. от същото „Общинската избирателна комисия встъпва в правомощията си на 9 септември 2023 г.“ На осн. чл. 85, ал.1 от Изборния кодекс /ИК/, заседанието е свикано от председателя на ОИК-Завет, в следния състав:

|  |  |  |
| --- | --- | --- |
| ПРЕДСЕДАТЕЛ: | Надежда Василева Савова |   |
| ЗАМ.-ПРЕДСЕДАТЕЛ: | Радка Иванова Костова |   |
| ЗАМ.-ПРЕДСЕДАТЕЛ: | Бедрие Юзеир Куртева |   |
| ЗАМ.-ПРЕДСЕДАТЕЛ: | Магдалена Бончева Ковачева |   |
| ЗАМ.-ПРЕДСЕДАТЕЛ: | Даниел Славчев Иванов |   |
| СЕКРЕТАР: | Едис Севдин Исмаил |   |
| ЧЛЕНОВЕ: | Мара Димитрова Хаджиилиева |   |
|   | Тефика Юсуф Неджиб |   |
|   | Кирилка Евгениева Цонева |   |
|   | Донка Иванова Минева |   |
|   | Цветалин Младенов Бонев |  |

На заседанието присъстват всички горепосочени **11 (единадесет) членове от общо 11 (единадесет) назначени.**

Отсъстващи: **няма.**

Предвид горното е налице законоустановения кворум и съгласно разпоредбата на чл. 85, ал. 3 от Изборния кодекс /ИК/ комисията може да заседава и да взема съответните решения.

Заседанието бе открито в 10:00 часа и се председателства от Надежда Василева - Председател на ОИК – Завет

Н. Василева: Добър ден колеги. Откривам първото заседание на ОИК - Завет. Моля всеки от Вас да се представи накратко, след което ще продължим работата на комисията по същество.

След кратко представяне на всеки от назначените членове се пристъпи към обсъждане на дневния ред на заседанието предложен от Председател – Н. Василева

Н. Василева: Предлагам днешното заседание да се проведе при следния дневен ред.

**1. Реда за свикване на заседания, начина на приемане, обявяване и обжалване на решенията от общинските избирателни комисии в изборите за общински съветници и за кметове на 29 октомври 2023 г.;**

**2. Определяне на начина и мястото за обявяване на взетите от ОИК – Завет решения в сградата, в която се помещава;**

**3. Определяне броя на печатите на ОИК- Завет и член на ОИК, които заедно с председателя да маркират печатите на комисията;**

**4. Определяне на работното време на ОИК – Завет, приемно време за граждани, начален час и организация на заседанията, график на дежурства за периода от 10.09.2023 г. до 17.09.2023 г. вкл.;**

**5. Определяне член на ОИК, който да изпълнява функциите по смисъла на чл. 85, ал. 9 от Изборния кодекс;**

**6.** **Създаване на работни групи на ОИК – Завет, с цел по-добрата организация и разпределение на различните функции, които има ОИК;**

**7. Обсъждане на публикуваните решения на ЦИК и други въпроси организационно-технически въпроси.**

Има ли възражения или допълнения към така предложения дневен ред? Няма.

След като не постъпиха други предложения моля, който е съгласен така предложения проекта на дневен ред да стане Дневен ред на заседанието, моля да гласува.

***Гласували: „За"*** *- Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев,*

***Гласували „Против"*** *— няма.*

*Дневният ред е приет с мнозинство* - ***11*** *гласа „За".*

**По т. 1. от дневния ред, докладва Надежда Василева:**

В Изборния кодекс в разпоредбите на Раздел III, Глава V са уредени правилата за работа на ОИК, допълнително с Решения на ЦИК са детайлизинари така с Решение № 2161-МИ/31.08.2023 г., ЦИК са приети реда за свикване на заседания, начина на приемане, обявяване и обжалване на решенията от общинските избирателни комисии в изборите за общински съветници и за кметове на 29 октомври 2023 г. .

Предвид гореизложеното предлагам следния проект за **Решение № 1-МИ** на ОИК – Завет, ОТНОСНО : Реда за свикване на заседания, начина на приемане, обявяване и обжалване на решенията от общинските избирателни комисии в изборите за общински съветници и за кметове на 29 октомври 2023 г.

На основание чл.87, ал. 2 ИК и в изпълнение на Решение № 2161-МИ/31.08.2023 г., на ЦИК ОИК - Завет РЕШИ:

1. Заседанията на ОИК - Завет се свикват от нейния председател или по искане на една трета от членовете й. При отсъствие на председателя заседанията на ОИК - Завет се свикват от определен от него заместник-председател.

2. Всеки член на ОИК - Завет се уведомява за датата и часа на насрочените заседания по телефон и чрез съобщение, което се публикува и на интернет страницата на комисията и се поставя на общодостъпно място, определено с решение на ОИК.

3. Проектът за дневен ред се публикува на интернет страницата на комисията преди заседанието.

4. Заседанията на ОИК – Завет са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.

5. Гласуването е явно и поименно. Гласува се „за“ или „против“. Не се допуска гласуване „въздържал се“.

6. Членовете на ОИК - Завет, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то. Членовете на ОИК, когато не са съгласни с прието решение, могат да изразят „особено мнение“, като писмено посочат в какво се изразява то.

7. За заседанията на ОИК – Завет се съставя протокол, който се подписва от председателя и секретаря и се публикува на интернет страницата на комисията незабавно.

8. ОИК - Завет приема решенията си с мнозинство две трети от присъстващите членове.

Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.

Решението на ОИК подлежи на обжалване пред ЦИК по реда на чл. 88 ИК.

9. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.

10. Решенията на ОИК може да се обжалват в тридневен срок от обявяването им пред ЦИК, която се произнася в тридневен срок с решение. Срокът за обжалване на решенията на ОИК започва да тече от датата на второто по ред обявяване на съответното решение. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административнопроцесуалния кодекс пред Административния съд по местонахождение на съответната общинска избирателна комисия. В останалите случаи решението на ЦИК се обжалва пред Върховния административен съд.

11. Решенията на комисията се приемат с поименно гласуване, което се отразява в протокола от заседанието.

12. Решенията, удостоверенията и текущата кореспонденция на ОИК се подписват от председателя и секретаря.

13. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

14. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции, съгл. чл. 85, ал. 9 от ИК..

15. Решенията, протоколите, удостоверенията и текущата кореспонденция на ОИК се подпечатват с печата им.

16. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

17. Общинската избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.

18. Взетите от ОИК - Завет решения имат единна последователна номерация с арабски цифри, след съответната арабска цифра се поставя тире и се добавя съкращението **МИ** - за избори за общински съветници, кметове на община и кметства. Номерацията започва от **№ 1 (номер едно).** Протоколите от заседанията на ОИК – Завет имат единна последователна номерация с арабски цифри и започва с от **№ 1 (номер едно).**

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

Има ли други предложения, възражения, допълнения? Няма.

Моля да гласуваме така предложеното проекто - решение

**Гласували: „За"** - *Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.*

**Гласували „Против" — *няма.***

***Решението е взето с мнозинство – 11 (единадесет) гласа „За".***

**По т. 2. от дневния ред, докладва Надежда Василева:**

Съгласно т. 6 от Решение № 2173-МИ/01.09.23 г. на ЦИК утвърждаване на образци на указателни табели и табла за ОИК и СИК, образци на отличителни знаци на застъпници, наблюдатели, анкетьори и представители на партии, коалиции, местни коалиции и инициативни комитети при произвеждане на изборите за общински съветници и за кметове на 29 октомври 2023 г., всяка ОИК незабавно след назначаването й определя начина и мястото на обявяване на взетите от нея решения в сградата, в която се помещава, като информационно табло се оформя на бял картон с минимални размери 100 см в широчина и 70 см във височина и по начин, показващ предназначението му.

Предвид гореизложеното предлагам следния проект за **Решение № 2-МИ** на ОИК – Завет, ОТНОСНО: Определяне на начина и мястото за обявяване на взетите от ОИК – Завет решения в сградата, в която се помещава..

На основание чл.87, ал. 2 ИК и в изпълнение на Решение № 2173-МИ/01.09.23 г., ОИК - Завет РЕШИ:

1. МЯСТО за ОБЯВЯВАНЕ на решенията на ОИК - Завет представлява информационно табло, разположено в сградата, в която се помещава комисията, а именно: **Народно Читалище /НЧ/ "САМОРАЗВИТИЕ 1902“, находяща се на административен адрес: град Завет, община Завет, област Разград, ул. Лудогорие № 19А, във входно фоайе**. На таблото в горната част е изписано **„Общинска избирателна комисия в община Завет за произвеждане на избори за общински съветници и за кметове на 29 октомври 2023 г."**, както и на официалната интернет страница на ОИК-Завет на адрес: <https://oik1711.cik.bg/mi2023>

2.Общинската избирателна комисия обявява решенията си незабавно след приемането им чрез поставяне на общодостъпно място определено в т. 1. На екземплярите от решенията, които се обявяват, се отбелязват датата и часът на поставянето им и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

3. Адрес за кореспонденция на ОИК-Завет, както следва: град Завет, община Завет, област Разград, ул. Лудогорие № 19А в сградата на НЧ "САМОРАЗВИТИЕ 1902“, етаж 2 /втори/. Телефон за контакти:0877208454, email: oik1711@cik.bg, Website: <https://oik1711.cik.bg/mi2023>

Адрес, телефон, email: website:да се оповестят публично, включително и чрез обявяването му на таблото на ОИК - Завет и публикуване в интернет страницата на комисията.

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

Има ли предложения, възражения, допълнения? Няма.

Моля да гласуваме така предложеното проекто - решение

***Гласували: „За"*** *- Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил,* Мара Димитрова Хаджиилиева*, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев,*

***Гласували „Против"*** *— няма.*

**По т. 3. от дневния ред, докладва Надежда Василева:**

Съгласно чл. 79 от Изборния кодекс и т. І. от Решение № 1966-МИ/08.08.2023 г. на ЦИК за реквизити и начин на защита на печатите на общинските, секционните и подвижните секционни избирателни комисии. Печатът на общинските избирателни комисии е кръгъл с един пръстен. Във вътрешния кръг се изписва текстът „ОИК“, наименованието и кодът на общината по ЕКАТТЕ. В пръстена се изписва текстът „МЕСТНИ ИЗБОРИ 2023“. Броят на печатите за общинската избирателна комисия е до 3 (три). Председателят на общинската избирателна комисия и определен с решение на комисията член на свое заседание след получаване на печатите ги маркират по уникален начин. За маркирането се съставя протокол, подписан от членовете на комисията, съдържащ най-малко 3 (три) отпечатъка от всеки от маркираните печати, съгласно приложението. За всеки от печатите се съставя отделен протокол.

Предвид гореизложеното предлагам следния проект за **Решение № 3-МИ** на ОИК – Завет, ОТНОСНО: Определяне броя на печатите на ОИК- Завет и член на ОИК, които заедно с председателя да маркират печатите на комисията.

На основание чл.87, ал.1 , т.1, във връзка с чл.79 от Изборния кодекс и Решение № 1966-МИ/08.08.2023 г. на ЦИК, ОИК-Завет РЕШИ:

1. Определя броя на печатите на ОИК - Завет да бъде - **два броя.**

2. Определя **Кирилка Цонева - член на ОИК - Завет** за лицето, което заедно с председателя на Комисията, след получаване на печатите на ОИК - Завет, да ги маркират по уникален начин.

3.За маркирането да се съставят протоколи, съдържащи най-малко 3 (три) отпечатъка от всеки от маркираните печати, съгласно приложението към Решение №1966-МИ/08.08.2023 г. на ЦИК подписани от членовете на комисията,

Решението да се обяви на таблото на ОИК - Завет и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл.88 от ИК.

Има ли други предложения, възражения, допълнения? Няма.

Моля да гласуваме така предложеното проекто - решение

***Гласували: „За"*** *- Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил,* Мара Димитрова Хаджиилиева*, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев,*

***Гласували „Против"*** *— няма.*

*Решението е взето с мнозинство* – ***11 (единадесет) гласа „За".***

**По т. 4. от дневния ред, докладва Надежда Василева:**

Изборите са насрочени за 29.10.2023 г. от днес до този ден, а евентуално и в случай на балотаж ОИК- Завет трябва да работи така, че да се осигури изборният процес в всички предвидени по закон действия и в съответните срокове.

Предвид това предлагам следния проект за **Решение № 4-МИ** на ОИК – Завет, ОТНОСНО: Определяне на работното време на ОИК – Завет, приемно време за граждани, начален час и организация на заседанията, график на дежурства за периода от 10.09.2023 г. до 17.09.2023 г. вкл.;

На основание чл. 87, ал. 1, т. 1 от ИК, ОИК – Завет РЕШИ:

1. Работно време на ОИК-Завет е от 9:00 ч. до 17:00 ч. всеки календарен ден, с изключение на случаите, когато съгласно разпоредбите на Изборния кодекс и по Решение на ЦИК се установяват други часове за работа на ОИК.

2. Заседанията на ОИК - Завет ще започват от 17,30 часа, по изключение в случай на неотложност може да бъде определен и друг час

3. Приемното време за граждани в ОИК Завет е от 9,30 ч. до 12,30 ч. и от 13,30 ч. до 16,00 ч. всеки календарен ден, с изключение на случаите, когато съгласно разпоредбите на Изборния кодекс и по Решение на ЦИК и ОИК се установяват други часове за прием.

4.Утвърждава график на дежурствата за периода от 10.09.2023 г. до 17.09.2023 г. вкл. както следва:

10.09.2023 г. – неделя – *Едис Севдин Исмаил, Магдалена Бончева Ковачева*

11.09.2023 г. – понеделник – *Едис Севдин Исмаил, Радка Иванова Костова*

12.09.2023 г. – вторник – *Едис Севдин Исмаил,* *Цветалин Младенов Бонев,*

13.09.2023 г. – сряда – *Едис Севдин Исмаил, Бедрие Юзеир Куртева*

14.09.2023 г. – четвъртък – *Едис Севдин Исмаил, Донка Иванова Минева*

15.09.2023 г. – петък - *Едис Севдин Исмаил, Кирилка Евгениева Цонева*

16.09.2023 г. – събота – *Едис Севдин Исмаил, Тефика Юсуф Неджиб*

17.09.2023 г. – неделя – *Даниел Славчев Иванов*, *Едис Севдин Исмаил*

5. По време на дежурството членовете на ОИК - Завет са длъжни:

- да се явяват в работното помещение на Комисията, в началните часовете, посочени в утвърдения график на дежурствата;

- да приемат и завеждат в съответните регистри адресираните до ОИК - Завет документи;

- да водят дневник на телефонните обаждания;

- да отговарят на въпросите на граждани и представители на политически партии, коалиции и инициативни комитети, които са от компетенциите на ОИК;

- да предават на заинтересованите лица, адресираните до тях удостоверителни документи, издадени от ОИК - Завет, след като удостоверят това действие с полагане на подписи от своя страна и от страна на получателя в съответния регистър;

- да не допускат нерегламентирано от ОИК изнасяне на документи от работното помещение на Избирателната комисия ;

- от 16.00 часа до 17.00 часа ежедневно, да подготвят проект на дневен ред за заседанието на ОИК - Завет за деня и да организират обявяването му на интернет страницата на комисията

- да докладват пред комисията входящата и изходяща кореспонденция и да предлагат проекти на решения по нея.

- да следи за публикуваните през деня решения на ЦИК и докладва съдържанието им на останалите членове.

- както и всякакви други необходими действия, с които следва да се обезпечи нормалната дейност на ОИК - Завет.

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл.88 от ИК.

Има ли други предложения, възражения, допълнения? Няма.

Моля да гласуваме така предложеното проекто - решение

***Гласували: „За"*** *- Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил,* Мара Димитрова Хаджиилиева*, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев,*

***Гласували „Против"*** *— няма.*

*Решението е взето с мнозинство* – ***11 (единадесет) гласа „За".***

**По т. 5. от дневния ред, докладва Надежда Василева:**

В предходно решение в т. 12 приехме, че: Решенията, удостоверенията и текущата кореспонденция на ОИК се подписват от председателя и секретаря. Съгласно изречения второ на ал. 9, чл. 85 от ИК „Когато отсъстват и председателят, и секретарят, решенията се подписват от заместник-председател и определен с решение на комисията член, предложени от различни партии и коалиции.“

Предвид това предлага този член трябва да е представител на ПП-ДБ, да бъде определена за член на ОИК, който при отсъствието на председател и секретар да изпълнява функциите по смисъла на чл. 85, ал. 9 от Изборния кодекс.

Моля за вашите предложения

Г- н Д. Илиев предложи – г-жа Кирилка Евгениева Цонева

Има ли други предложения, възражения, допълнения? Няма.

Предвид направеното предложение предлагам следния проект за **Решение № 5-МИ** на ОИК – Завет, ОТНОСНО: Определяне член на ОИК, който да изпълнява функциите по смисъла на чл. 85, ал. 9 от Изборния кодекс.

На основание чл. 85, ал.9, изр. II и в изпълнение на т. 14 от Решение № 2161-МИ/ 31.08. 2023 г. на ЦИК,ОИК – Завет РЕШИ:

Определя Кирилка Евгениева Цонева член на ОИК, който да изпълнява функциите по смисъла на чл. 85, ал. 9 от Изборния кодекс.

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл.88 от ИК.

Моля да гласуваме така предложеното проекто - решение

***Гласували: „За"*** *- Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил,* Мара Димитрова Хаджиилиева*, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев,*

***Гласували „Против"*** *— няма.*

*Решението е взето с мнозинство* – ***11 (единадесет) гласа „За".***

**По** т.6 **от дневния ред, докладва Надежда Василева:**

Както посочих вече дейността на ОИК трябва да бъде така организирана и разпределена, че да се осигури изпълнение на Изборния кодекс и Решенията на ЦИК в съответните срокове.

Предлагам проект на Решение **№ 6** - МИ, ОТНОСНО: Създаване на работни групи на ОИК – Завет, с цел по-добрата организация и разпределение на различните функции, които има ОИК

На основание чл.87, ал.1, т.1 от Изборния кодекс, ОИК - Завет РЕШИ:

1 .Създава следните работни групи от членове на ОИК - Завет:

1.1. Работна група по състава, дейността, методическите указания и обучението на СИК в състав: *Магдалена Бончева Ковачева* и *Тефика Юсуф Неджиб* (при обученията и всички членове на ОИК- Завет - юристи)

1.2. Работна група по регистрация на партии, коалиции, местни коалиции, инициативни комитети, кандидати, независими кандидати и кандидатски листи на партии и коалиции в състав: *Донка Иванова Минева*, *Радка Иванова Костова*

1.3.Работна група по регистрация на застъпници, представители, анкетьори на
социологически агенции в състав: Мара Димитрова Хаджиилиева, *Цветалин Младенов Бонев*.

1.4. Работна група по жалбите и сигналите в състав: *Кирилка Евгениева Цонева* и *Бедрие Юзеир Куртева* (при съставяне на констативни протоколи - готовност от всички членове на ОИК-Завет)

2.В работните групи могат да участват и други членове на ОИК – Завет определени допълнително с оглед необходимостта.

Решението да се обяви на таблото на ОИК - Завет и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл.88 от ИК.

Има ли други предложения, възражения, допълнения? Няма.

Моля да гласуваме така предложеното проекто - решение

***Гласували: „За"*** *- Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил,* Мара Димитрова Хаджиилиева*, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев,*

***Гласували „Против"*** *— няма.*

*Решението е взето с мнозинство* – ***11 (единадесет) гласа „За".***

**По т.6** **от дневния ред, докладва Надежда Василева:**

Колеги, до настоящия момент са приети множество решения на ЦИК, с които ние трябва да сме запознати и вземаме предвид при нашата работа, за това от 01.08.2023 г. вкл. до 11.09.2023 г. вкл. ще ги разпределя между вас по дати и съобразно нашия списък

|  |
| --- |
| Член От дата включително до дата включително |
| Радка Иванова Костова Решения - 01.08.2023 - 04.08.2023 г.  |
| Бедрие Юзеир Куртева - 05.08.2023 - 08.08.2023 г. |
| Магдалена Бончева Ковачева 09.08.2023 - 12.08.2023 г. |
| Даниел Славчев Иванов 13.08.2023 - 17.08.2023 г. |
| Едис Севдин Исмаил 18.08.2023 - 22.08.2023 г. |
| Мара Димитрова Хаджиилиева 23.08.2023 – 27.08.2023 г. |
| Тефика Юсуф Неджиб 28.08.2023 – 01.09.2023 г. |
| Кирилка Евгениева Цонева 02.09.2023 – 06.09.2023 г. |
| Донка Иванова Минева 07.09.2023 – 11.09.2023 |
| Цветалин Младенов Бонев |

Съответно за следващото заседание посочете тези от тях, които са съществени за работата на ОИК. Извадете тези решения на ЦИК, които касаят вече регистрирани партии и коалиции, както и всеки да се запознае с изискванията, които трябва да съблюдаваме във връзка с регистрацията на същите от ОИК. Моля всички да се запознаят подробно с приетата от ЦИК Хронограма. На всички Вас е предадена справка с имената и телефоните на всеки, моля да посочите в нея, също и email за кореспонденция.

Имате ли някакви въпроси, предложения, които да обсъдим?

Има / Няма

*Поради изчерпване на дневния ред, заседанието на ОИК - Завет бе закрито от председателя в 13:20 часа*

***Председател:………………………….***

*Надежда Василева Савова*

***Секретар:……………………………***

*Едис Севдин Исмаил*